Predkladacia správa

Návrh implementácie Európskeho kvalifikačného rámca pre celoživotné vzdelávanie v podmienkach Slovenskej republiky sa na rokovanie vlády Slovenskej republiky predkladá ako iniciatívny materiál.  
Materiál reaguje na prijatie Odporúčania Európskeho parlamentu a Rady z 23. apríla 2008 o vytvorení Európskeho kvalifikačného rámca pre celoživotné vzdelávanie. Navrhuje postup implementácie Európskeho kvalifikačného rámca prostredníctvom vytvorenia Národného kvalifikačného rámca, Národnej sústavy kvalifikácií, Národnej sústavy povolaní a následného prepojenia s Európskym kvalifikačným rámcom. 
 Predkladaný materiál je v súlade s ústavou, ústavnými zákonmi, medzinárodnými zmluvami a s inými medzinárodnými dokumentmi, ktorými je Slovenská republika viazaná. 
Návrh predpokladá pozitívny dopad na zamestnanosť a podnikateľské prostredie, nepredpokladá potrebu zvýšených nárokov na štátny rozpočet a negatívny dopad na životné prostredie. Návrh bude implementovaný bez dopadu na štátny rozpočet v roku 2009 a v rámci limitov, ktoré sú pre dotknuté kapitoly v rozpočte verejnej správy na roky 2009 až 2011 .